rlitschk/wikidir huggingface dataset:
Diodor weer en greekschen Schriever un Historiker to de Tied vun den laten Hellenismus in de Antike. Leevt hett he in de eerste Hälft vun dat 1. Johrhunnert v. Chr.. Over sien Leven is meist nix bekannt. He stamm ut de Polis Agyrion up Sizilien un hett sik längere Tied in Rom un Ägypten upholen (to de Tied vun de 180. Olympiade, also in de Johre 60/59 v. Chr. bit 57/56 v. Chr.). Diodor sien Geschichtswark is in Ooldgreeksch schreven un driggt den Titel Βιβλιοθήκη Ἱστορική ‚Bibliothéke historiké‘ (vullen Titel: Διόδωρου Σικελιώτου Βιβλιοθήκη Ἱστορική, lat. Diodori Siculi Bibliotheca historica, up Platt: „Den Diodor vun Sizilien siene histoorsche Bibliotheek“). Dor hannelt sik dat um en Weltgeschicht in 40 Böker bi. De Böker 1-5 un 11-16, dorto noch 18-20 liggt hüdigendags noch heel un deel vor. In dat 17. Book gifft dat en poor Stäen, de sünd verschütt gahn. De Böker 6-10 un 21-40 hefft wi bloß noch in Fragmente, sunnerlich dör Zitate vun Schrievers ut dat Byzantiensche Riek. He fangt bi de Mythen und Sagen ut de Vortied an un geiht hen bit in Julius Caesar siene Tied (wohrschienlich bit 60/59 v. Chr., as Caesar Kunsel wurrn is. Dor is dat
Asfleth weer en Dörp un Karkspeel, dat in Holsteen an de Elv leeg un in den Allerhilligenfloot 1532 tohoop mit Bishorst wegspöölt worrn is. Vele vun de Inwahners, de na de Floot kene Heimat mehr harrn, hebbt sik in den Oort Neendörp wedder ansiedelt.
De Golgi-Apparaat (dat tweete „g“ warrt utspraken, as en plattdüütsch „j“, u. a. in Jeans) tellt to de Organellen, de sik in de Zellen vun Eukaryoten finnen doot. Dor is en Biomembran umto. He maakt mit bi de Produktschoon vun Sekrete un bi annere Upgaven vun den Stoffwessel in de Zellen. Sien Naam hett he vun den italieenschen Pathologen Camillo Golgi vun her. De hett em 1898 bi histoloogsche Forschungen an’n Bregen funnen. De Golgi-Apparaat besteiht ut veer bit sess, meist flacke, holle Rüümten mit en Membran dor umto. Bi en Reeg vun Pietschendeerter könnt dat ok en poor Hunnert Rüüme ween. Vun düsse „Höhlen“ billt jummers dree bit acht, towielen ok bit hen to dartig en Stapel mit en Döörmeter vun 1 µm in’n Döörsnitt. Düsse Stapels weert „Dictyosom“ nömmt. Je na Zelltyp hett de Golgi-Apparaat een bit en poor Hunnert Dictyosome. De Golgi-Apparaat liggt meist nich wiet af vun Zellkarn un Zentrosom. Dor sorgt Mikrotubuli for. Dat gifft ok Zellen, dor ist de Golgi-Apparaat nich up düssen drangen Ruum begrenzt, man verdeelt over dat ganze Zellplasma hen. So steiht dat mit de Saak bi de meisten Plantenzellen un bi de een oder annere Zellen vun Nich-Planten. Bi den
Biathlon weer 2014 in Sotschi in’ Rahmen vun de XXII. Olympisch Winterspelen to’n 15. Mal vertreden. De Wettkämpe funnen in de Wettkampregion Krasnaja Poljana, de Schneeregion buterhalv vun Sotschi, statt. Veranstaltensoort weer dat Laura Biathlon- un Skilangloopzentrum, en Anlaag, de up den Psechako-Bargkamm (Chrebet Psechako) erricht wurr. De Anlaag is etwa söss Kilometer vun Krasnaja Poljana weg un enthollt en Langloop- un Biathlon-Stadion för jewiels 7.500 Tokiekers. In de Saison 2012/2013 wurr de Anlaag mit Rennen vun den Biathlon-Weltcup inweeht. De Naam „Laura“ kumm vun en wilden Bargstroom in’ Kaukasus. Spoodriekste Natschoon veer Johr tovör in Vancouver weer Norwegen mit dree golden un fiev Medaillen insgesamt. De Rennen hörrn nich, as sonst bispeelswies de Biathlon-Weltmeesterschaften in de nich-olympisch Johren, to’n Biathlon-Weltcup vun de Saison 2013/14. Nee upnommen wurr in dat olympisch Programm vun de Biathleten de Mixed-Staffel. All siet 2007 wurrd de in’ Rahmen vun Biathlon-Weltmeesterschapen utdragen. Tovör wurrn eegenstännig Biathlon-Mixed-Staffel-Weltmeesterschapen dörführt. Datum: Saterdag, 8. Februar 2014, 18:30 Uhr (15:30 Uhr MEZ) Datum: Maandag, 10. Februar 2014, 19:00 Uhr (16:00 Uhr MEZ) Datum: Dönnerdag, 13. Februar 2014, 18:00 Uhr (15:00 Uhr MEZ) Meldt: 89 Athleten, een hett dat Rennen nich to Enn’ brocht Datum: Dienstag, 18. Februar 2014, 14:45 Uhr
Mikrotubuli sünd Fasern in Röhrenform. Se bestaht ut Proteine un sünd, tohopen mit de Intermediärfasern un de Aktinfasern een Bostoff vun dat Zellskelett bi de Zellen vun Eukaryoten. Se hölpt mit, datt en Zellen ehre Form kriggt un behollt. Up de annere Sieten sünd se, tohopen mit annere Proteine, tostännig dor for, datt de ganze Zellen sik rögen kann un for Transporte binnen in de Zellen. Mikrotubuli ehre Ennen dreegt elektrische Ladung un weert vundeswegen mit plus un minus betekent. Se bestaht ut Eenheiten, de nu sülms wedder tohopensett sünd as Heterodimere sunner kovalenten Tosamensluss ut een Molekül α- (negativ) un β-Tubulin (positiv). Düsse Eenheiten sünd na de Längde hen tohopenknütt un billt dor so nömmte „Unnerfasern“ (Protofilamente) mit. Vun düsse Unnerfasern sünd meist 13 Siet an Siet tohopenbunnen un billt dor de Wand vun de Mikrotubuli mit. In de Zellen dockt de Mikrotubuli mit ehr Minus-Enn (over dat α-Tubulin) an en Mikrotubulus-Organisatschoonszentrum (MTOC) an, wo γ-Tubulin in sitten deit. De Tubuline bi verscheden Organismen verscheelt sik. Vundeswegen verscheelt sik ok de Döörmeters vun Mikrotubuli un liggt twuschen 20 un 30 Nanometer. Mikrotubuli leevt normolerwiese in’n Döörsnitt man bloß bi 10 Minuten. Anners sütt dat ut, wenn se in gröttere
Wiktor Fjodorowitsch Mamatow (russisch: Виктор Фёдорович Маматов; * 21. Juli 1937 in Belowo, Oblast Kemerowo; † 27. Oktober 2023 in Moskau) weer en russisch Biathlet, Biathlontrainer un Sportfunktschonär. Bi de Weltmeesterschapen 1967 hett Mamatow in' Eenzel över 20 Kilometer de Goldmedaille (vör Stanisław Szczepaniak un Jon Istad) un mit de Staffel de Sülvermedaille haalt. Een Johr later wunn he bi de Olympisch Winterspelen 1968 in Grenoble de Staffelgoldmedaille. Ok bi de Weltmeesterschapen 1969, 1970 un 1971 wunn he he mit de Staffel ok de Goldmedaille. En wiedere Staffelgoldmedaille keem bi de Olympisch Winterspelen 1972 in Sapporo dorto. Nah Afsluss vun sien aktiv Sportkarriere weer Mamatow van 1973 bit 1976 Cheftrainer vun de sowjeetsch Biathlon-Natschonalmannschap. Dornah weer he bit 1981 Rektor vun dat Sportgymnasium in Nowosibirsk. Van 1981 bit 1985 hett he weer de sowjeetsch Biathlon-Natschonalmannschap traineert. Marmatow weer van 1989 bit 1992 de letzte Präsident vun den sowjeetschen Biathlonverband, dornah bit 1998 Viezpräsident vun den russischen Biathlonverband. Doröver herut hörr he van 1994 bit 2002 den Natschonalen Olympischen Komitee Russland an. 1998 un 2002 weer he as Teammanager vun de russisch Biathleten bi de Olympisch Winterspelen tätig. Wiktor Fjodorowitsch Mamatow bi Sports-Reference (engelsch)
Lysosomen (vun ooldgr. λύσις, lysis ‚Lösung‘, un σῶμα sṓma ‚Lief‘) sünd Organellen in Zellen vun Deerter. Dor hannelt sik dat um eenfache Vesikels mit en suern pH-Weert bi. Umto hefft se en Biomembran. Tostanne brocht weert se to’n Deel in’n Golgi-Apparaat. In de Lysosome sitt Verdauungsenzyme in. Se hefft de Upgave, Biopolymere up to spleten in ehre Monomere. In Plantenzellen overnehmt de Vakuolen düsse Arbeit. Lysosomen hefft en Döörmeter vun 0,1-1,1 μm. To’n Verdauen vun Materiol in de Zellen sitt dor allerhand Enzyme in, as Proteasen, Nukleasen un Lipasen. Düsse Enzyme unnernehmt de Hydrolyse vun Proteine, Polysacchariden, Nucleinsäuren un Lipiden, also vun all wichtige Gruppen vun Makromoleküle. Leifig arbeiden könnt de bloß man in en suer Umto mit en pH-Weert vun 4,5 – 5. Dor warrt de Zell dör schuult, wenn en Lysosom upbreken deit. Wenn dat passeert, höört de Enzyme in dat pH-neutrale Milieu vun dat Zytosol up, to arbeiden. So geiht de Zellen nich kaputt. Dor kann een an sehn, wie wichtig dat is, datt dat verschedene Zellkompartimente in de Zellen gifft. Anners sorgt de Lysosommembran dor for, datt de leege pH-Weert binnen in de Lysosomen nich na boven kladdern deit. Dormit se sik nich sülms verdaun doot,
Schnitger is de Familiennaam von Alexander Schnitger (1958–2020), nedderlandschen Generaalleutnant, Arp Schnitger (1648–1719), düütschen Orgelboer, Franz Caspar Schnitger (1693–1729), düütschen Orgelboer un Söhn vun Arp Schnitger, Franz Caspar Schnitger jr., düütschen Orgelboer un Söhn vun Franz Caspar Schnitger, Hans Schnitger (1915–2013), nedderlandschen Hockeyspeler, Harry Schnitger (* 1969), düütschen Fotograaf, Heinrich Schnitger (1925–1964), düütschen Mediziner un Utfinner, Johann Georg Schnitger, düütschen Orgelboer un Söhn vun Arp Schnitger, Lara Schnitger (* 1969), nedderlandsche Künstlerin. Kiek ok bi: Snitger, Schnittger, Schnittker, Schnitker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Peroxisomen, vörmols ok Microbodies nömmt (ollerhaftigen Utdruck) sünd Organellen in de Zellen vun Eukaryoten. Dor is en Zellmembran umto. Se verbruukt Suurstoff in allerhand Tosamenhänge vun den Stoffwessel. Hüdigendags warrt annahmen, datt se de eersten Apparaate weern to’n Wegmaken vun Gifte ut de Zellen. Upkamen sünd se denn, as Suurstoff in de Eerdatmosphäre upkamen is. Bi Peroxisome hannelt sik dat um lüttje (100-1000 nm Döörmeter) Vesikels mit en eenfacke Biomembran dor umto. Se sünd to finnen in dat Zellplasma. In düsse afsunnerten Gemarken, de vun de Membran schuult sünd (Zellkompartiment), könnt Reaktschonen aflopen, de anners gefährlich weern for de Zellen (wenn se in dat Zellplasma passeern döen). Dat is dor een Bispeel for, wie wichtig dat is, datt Zellen in Kompartimente updeelt sünd. In de Peroxisome sitt Enzyme for den Stoffwessel vun Waterstoffperoxid in (H2O2). Dor is de Naam „Peroxisom“ vun herkamen. Vörmols sünd se, vunwegen de Morphologie, ok „Micro-“ oder „Mikrobodies“ nömmt wurrn. Wie veel Peroxisome dat gifft, wie groot se weert, un wie se utstaffeert sünd mit Proteine, dat hangt af vun den Zelltyp un vun de Umstänne, unner de se wassen doot. So is bi Bäckergest (Saccharomyces cerevisiae) faststellt wurrn, datt man bloß en poor, lüttje Peroxisome
Disse Artikel is man blots en Stubben. Du kannst Wikipedia helpen un em verbetern. Proteine, Eiwitte oder Eiwittstoffe sünd bioloogsche Makromoleküle. Se bestaht ut Aminosüren un weert dör Peptidbinnsels tosamen holen. Proteine finnt sik in all Zellen un maakt meist mehr as 50 % vun ehr Drööggewicht ut. Se geevt nich bloß Struktur, man se wuppt as „molekulare Maschinen“ sunnerliche Upgaven. Se maakt dat mööglich, datt Zellen sik rögen könnt, se maakt mit bi’n Stoffwessel un bi de Katalyse vun cheemsche Reaktschonen, se pumpt Ionen un weert Signalstoffe gewohr. Muskeln, Hart, Brägen, Huut un Haare bestaht to’n gröttsten Deel ut Proteine. All Proteine tohopen in en Leevwesen, en Geweev, en Zellen oder in en Zellkompartiment to en sunnerlichen Tiedpunkt na akraate Definitschoon weert Proteom nömmt. Dat Woord Protein is to’n eersten Mol 1839 bruukt wurrn, as Gerardus Johannes Mulder dor vun schreven hett Jöns Jakob Berzelius harr em 1838 den Begreep vörslahn. He harr em ut de ooldgreeksche Spraken nahmen vun dat Woord πρωτεῖος proteios for ‚eerst mol ‘ un ‚vorweg‘, up Grundlaag vun πρῶτος protos for ‚Eersten‘ oder ‚Vorsitter‘. Dorachter stunn de verkehrte Idee, datt all Proteine ut en gemeensome Grundsubstanz bestaht. Dor is denn en duchtigen Striet mit
Franz Caspar Schnitger (* 15. Oktober 1693 in Neefeld; † 5. März 1729 in Zwolle) weer een Orgelboer. He weer een vun de Söhns vun den famosen Arp Schnitger un een Broder vun Johann Georg Schnitger. Dat kann seggt weern, datt düsse Orgeln vun em sünd: Vollenhove, 1720 Zwolle (Michaelskarken), 1721, tosamen mit sien Broder nah Plaans vun sienen Vadder Alkmaar (Grote St.-Laurenzkarken), 1725 Drobak in Norwegen, 1725 Grunneng (St.-Martini-Karken), 1730. Hier hett he anfungen un de ole Orgel ümboot, man he kunn dor vunwegen sienen Dood nich mit to Enn kamen. Nah sienen Dood hett Albertus Antonius Hinsz (ok:Albert Antonius Hinsch) siene Warkstäe öbernahmen un denn ok de Arbeit an düsse Orgel in Grunneng to Enn bröcht. In Alkmar hett Franz Caspar Schnitger up Andringen vun den Stadt-Orgelspeler Gerhardus Havingha eenen Verdrag mit de Stadt slaten, dat he de goot beropen Haghebeer-Orgel gründlich renoveren scholl. He hett dat so verstahn, datt he in den olen Kasten een ganz nee Orgel mit nu 56 Registers inboot hett. Up düsse Aart hett de dortiets moderne norddüütsche Orgeltyp sienen Intog nah Holland holen, nahdem he dör de Arbeiten vun Johann Caspar sienen Vadder Arp al bit nah de Provinz Grunneng kamen weer.
Veikko Heinonen (* 4. Oktober 1934 in Lahti; † 4. November 2015) weer en finnisch Skispringer und Pesäpallo-Speler. Heinonen, de för Lahden Hiihtoseura an den Start gung, wunn sien eersten Wettbewarven 1951. So wurr he 1951 un 1952 Finnisch Jöögdmeester in’t Skispringen. 1954 wurr he in den A-Natschonalkader beropen un wunn bi de Nordisch Skiweltmeesterschap 1954 in Falun in Sweden mit Sprüngen vun 72,5 und 76 m de Sülvermedaille achter sien Landsmann Matti Pietikäinen. He kunn sück dorbi blots wegen beter Hollensnoten tegen den um 0,5 Punkte achter hüm liggen Sweden Bror Östman dörsetten. Gemeensam mit Pietikäinen kunn he bi disse Weltmeesterschapen de eerst internatschonal Medaillen in’t Skispringen för Finnland winnen. Trotz dissen Spood wurr he nah de Weltmeesterschap nich för wiedere internatschonale Meesterschapen nomineert. In de Swiezer Skisprungweek 1955 keem Heinonen up den söbenten Platz. He weer Dart in de Springen vun St. Moritz un Le Locle, is aber bi den eersten Sprung in Arosa to Fall kommen un verlor so sien Chancen up de Medaillenränge in de Gesamtwertung. Bi de Veerschanzentournee 1955/56 is Heinonen in Oberstdorf bi den ersten Sprung störrt un in Garmisch-Partenkirchen keem he up den 23. Platz. Neben den Weltmeesterschapen belegg he ok in de
Eckernföör, ok Eckernför is en Stadt in’n Kreis Rendsborg-Eckernföör in dat düütsche Bundsland Sleswig-Holsteen un liggt an de Oostsee. Eckernföör is ok bekannt as en Badeoort. In Eckernföör wahnt üm un bi 23.000 Lüüd. Hüüt snackt de Eckernförers vör allen Hoochdüütsch, avers ok Plattdüütsch un Däänsch. Eckernföör liggt an de Bahnlien Kiel–Flensborg. Dör Eckernföör dör löppt de Bundsstraat 76 vun Kiel in’n Süüdoosten na Sleswig in’n Westen. De Bundsstraat 203 löppt vun Rendsborg in’n Süüdwesten dör Eckernföör na Kappeln in’n Noorden. Vun’n 8. Januar 2008 af an hett de Stadtverwalten vun Eckernföör anfungen, de Oortsschiller uttotuuschen mit ne’e tweesprakige Oortsschiller op de ok de plattdüütsche Naam blangen dat hoochdüütsche Eckernförde steiht. Eckernföör: Schrievwies vun de Stadt Eckernföör, Eckernför: Schrievwies vun de Plattdüütsch Gill Johann Hinrich Fehrs Eckernför Eckernföör. Mehr Biller, Videos oder Audiodateien to’t Thema gifft dat bi Wikimedia Commons. [1] Eckernföör op Panoramio [2] Website vun de Stadt Eckernföör Städer un Gemenen in de Kreis Rendsborg-Eckernföör Achterwehr | Ahlefeld-Bistensee | Arpsdörp | Aschepel | Aukroog | Bargstall | Bargsteed | Barkelsby | Beldörp | Bendörp | Berensteed | Bies | Blomendaal | Böhnhusen | Bokel | Borgdörp-Seedörp | Borgsteed | Bornholt | Bosholm | Bovenau | Brammer | Bredenbeek
Ricco Groß (* 22. August 1970 in Schlema) is en Biathlontrainer un ehmalger düütsch Biathlet. Ricco Groß weer siet 1983 in' Biathlonsport aktiv un siet 1990 Liddmaat vun de düütsch Natschonalmannschap. In dat Johr geev he ok sien Debüt in' Weltcup. Bit 1991 traineer he bi de SG Dynamo Zinnwald, siet 1991 weer he, toletzt in den Rang vun en Hauptfeldwebel, in de Sportfördergrupp vun de Bundswehr in Bischofswiesen un traineer bi den Ski Club Ruhpolding. Bi Olympisch Winterspelen wurr Groß mit de düütsch Biathlon-Staffel tüschen 1992 un 1998 dreemal nahnanner as ok 2006 Olympiasieger, in Eenzelrennen wunn he twee Sülver- un een Bronzemedaille. Dormit is Ricco Groß neben Sven Fischer de spoodriekste männliche düütsche Athlet bi Olympisch Winterspelen. Wiederhen wurr Groß insgesamt negen Mal Weltmeester, dorvan fiev Mal mit düütsch Staffeln. Sien letzt Erfolge bi Weltmeesterschapen weern de twee Weltmeestertitel bi de Biathlon-Weltmeesterschapen 2004 in Oberhof (eenmal Staffel un in de Verfolgung vör Raphaël Poirée un Ole Einar Bjørndalen). In de Saison 1997/98 wurr he Tweet un 2002/2003 as ok 2003/2004 jeweils Dart in den Gesamtweltcup. All tosommen hett he 33 Siege in' Weltcup fiern kunnt, dorvan 9 Eenzelsiege. In' März 2007 hett Ricco Groß sien aktiv Loopbahn afslooten
Iwan Petrowitsch Larionow (* 23. Januar 1830 in Perm; † 22. April 1889 in Saratow) weer en russisch Komponist, de ünner annern dör sien 1860 för en Theater komponeert Leed Kalinka bekannt wurrn is. Larionow hett in Moskau Musik studeert. He is vermootlich 1889 an en Magenkarzinom storven. Ivan Larionov. Mehr Biller, Videos oder Audiodateien to’t Thema gifft dat bi Wikimedia Commons. Печать неизмеримой самобытности, afropen an’ 6. Dezember 2015 (russisch)
De Lümbörger Schanz (hoochdüütsch Lüneburger Schanze) weer en lütten Oort in de Gemeen Buxthu in’n Landkreis Stood, Neddersassen. De Oort hett polietsch von öllers bi Eindörp mit bihöört. De Lümbörger Schanz leeg nich wied af von dat rechte Över von de Eest an’n Rand von de Stoder Geest hen na dat Moor un dat Maschland. De Öörd ümto sünd de Sanneree, de Brillenborg un Buxthu in’n Noorden, Oostmoor in’n Noordoosten, Imbeek in’n Süüdoosten, Eindörp in’n Süden, Ottens in’n Süüdwesten un Ooldklooster un Ellerbrook in’n Noordwesten. De Stadt Buxthu un dat Rebeed op dat Westöver von de Eest hebbt fröher to’n Arzstift Bremen un na 1648 to Bremen-Veern tohöört. Dat Oostöver aver hett to dat Förstendom Lümborg höört. 1568/1569 hett de Amtmann von dat Amt Mesborg en Wachthuus in de Neegd von de Eest un de Stadt un güntsied dat Ole Klooster boon laten. Üm dat Huus weer en Wall anleggt. För 1687 is ok nawiest, dat dor en Tollstatschoon inricht is. Von disse Anlaag her kummt de Naam Lümbörger Schanz. In dat 18. Johrhunnert harr dat ole Wachthuus denn sien Funkschoon verloren. Dorüm is de Anlaag in en Bueree mit Gastweertschop ümwannelt worrn, de as Arventinshoff wiedergeven worrn is. De
Disse Artikel is man blots en Stubben. Du kannst Wikipedia helpen un em verbetern. Gaius Iulius Caesar (Utspraak: ˈgaːjʊs ˈjuːlijʊs ˈkae̯sar), up Platt: Gaius Julius Cäsar (Utspraak:ˈt͡sɛːzaɐ̯); * 13. Juli 100 v. Chr. in Rom; † 15. Määrt 44 v. Chr. in Rom) weer en röömschen Staatsmann, Feldherr un Schriever. He hett dor en groten Deel to bidragen, datt dat mit de Röömsche Republiek toenne gung un datt de denn later in en Kaiserriek ummuddelt wurrn is. He höör to de patrizische Familie vun de Juliers to un hett den Cursus honorum (Ämter-Loopbahn) dör lopen, bit he in't Johr 59 v. Chr. Kunsel wurrn is. Dor harr he en Bund mit den rieken Marcus Licinius Crassus un mit den groten Militär Gnaeus Pompeius Magnus for slaten. In de Johre achternah gung Caesar as Prokunsel in de nöördlichen Provinzen Illyrien un Gallia Cis- un Transalpina. Vun dor ut hett he in de Johre 58 bit 51 v. Chr. ganz Gallien bit an den Rhienstroom hen innahmen. In den Röömschen Borgerkrieg vun 49 bit 45 v. Chr. hett he sik gegen sien vörmoligen Bundsgenoten Pompeius un den siene Mackers dörsett un konn denn ganz alleen in Rom regeern. Nadem he to'n Röömschen
De 1. Biathlon-Weltmeesterschap wurr an’ 1. un 2. März 1958 in Saalfelden in Öösterriek utdragen. Bit 1965 wurr jewiels blots en Weltmeester in’ Eenzelwettbewarv över 20 km ermittelt. De Staffelloop wurr eerst 1966 offiziell inführt un tell bit dorhen blots as „Rahmenprogramm“, dorför geev dat ok kien Medaillen. Datum: 2. Februar 1958, 10:30 h Bi de eerst Biathlon-Weltmeesterschap gungen blots 28 Sportler it söss Natschonen an den Start. Veer Mal mussen de Deelnehmer an den Scheetstand un jewiels fiev Schööt afgeven, de Entfernung minneseer sück dorbi van 250 up 200, 150 un 100 Meter. Blots dat letzte Scheeten wurr stahnd maakt. Pro Fehlschööt wurrn twee Minüüt up de Looptiet uprekent. De inoffiziellen Staffel-Medaillen wurrn mit upnommen. De inoffiziellen Staffel-Medaillen wurrn mit upnommen. Ergevnislisten BIATHLON WORLD CHAMPIONSHIPS - Saalfelden (AUT) (englisch). IBU. Afropen an’n 3. März 2011.
ASCII is 'n Afkörten för "American Standard Code for Information Interchange" (Amerikaansch Standardkode för Informatschoons-Uttuusch). In'n Reekner warrt Teken dör Tallen kodeert. ASCII is 'n Tekensett vun 128 Tekens mit Groot- un Lüttbookstaven, Leerteken, Tallen, Satz-, Sünner- un Stüertekens. Druckbor sünd 95 Tekens: ASCII-Tekensett (mit Leerteken): !"#$%&'()*+,-./0123456789:;<=>? @ABCDEFGHIJKLMNOPQRSTUVWXYZ[\]^_ `abcdefghijklmnopqrstuvwxyz{|}~ De ASCII-Standard bruukt akraat een Byte per Teken. Dat gifft em siet 1967, un Opfrischen warrt tolest 1986 maakt. Vondaag gifft dat ok anner Tekensetten, t.B. Unicode (UTF) oder ANSI.
Mit den Begreep Staatsmann is en Person vun den Staat meent, en Politiker in hoge Ämter vun den Staat, normolerwiese de Baas vun en Staat oder Regeerung, wenn he na de Meenung vun de Lüde wat tostanne brocht hett, wat over de normole Politik vun den Alldag rutgeiht. Vor vörmolige Basen vun Staat un Regeerung hett sik in de lesten Johren de engelsche Beteeknung elder statesman inborgert. Staatsmann is in't Engelsche un noch mehr in dat Düütsche en Beteeknung, de Respekt utdrücken deit vunwegen dat grote Könen vun den Politiker. Dat heet nich, datt sik de Lüde dor nich in'e Plünnen over hebben könnt, wer düsse Beteeknung verdenen deit un wer nich. Basen vun autoritäre oder totalitäre Regimes, as Francisco Franco, Augusto Pinochet, Adolf Hitler oder Josef Stalin weert normolerweise nich mit de positive Beteeknung Staatsmann ehrt. Vunwegen, datt dat fröher nich veel Froenslüde in hoge Ämter vun den Staat geven hett, geev dat as wiefelke Form (up Düütsch) den Begreep Staatsmännin. Midderwielen warrt ok Staatsfro bruukt. Duden online: Staatsmännin. Duden online: Staatsfrau. Op Wikiquote gifft dat Zitaten to, över oder vun „Staatsmann“ (hoochdüütsch). Wiktionary: Staatsmann – Bedüdensverklaren, Woortherkamen, Synonymen, Översetten WorldStatesmen.org – „A World of Knowledge at Your Fingertips“
Böcken (hoochdüütsch Böcken) is en Hoff in de Gemeen Lox in’n Landkreis Cuxhoben, Neddersassen. De Hoff liggt op’n Geestrand an de Rohr. De Naveröörd sünd Sellst in’n Noordoosten, Wehdel in’n Oosten, Donnern in’n Süden, Bexhöv in’n Süüdwesten un Hosermöhlen un Junkernhoos in’n Westen. In de Franzosentied von 1810 bet 1814 hett de Oort to de Mairie Bexhöv in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to’n Bezirk von dat Arvgericht Beverst in dat Gericht Beverst tohöört un denn von 1851 bet 1859 to dat Amt Beverst. 1859 is dat Amt Beverst oplööst worrn un de Oort keem an dat Amt Leh. Na 1885 weer dat in’n Kreis Geestmünn, is 1932 Deel von’n Kreis Wersermünn worrn un 1977 von’n Landkreis Cuxhoben. De Hoff höört polietsch siet dat 19. Johrhunnert bi Donnern mit bi. De Oort is an’n 1. März 1974 as Deel von de Gemeen Donnern mit de Gemeenreform in Neddersassen an de Gemeen Lox kamen. Böcken is evangeelsch-luthersch präägt un höört to dat Kaspel von de Johannes-de-Döper-Kark in Bexhöv. Bet 1887 hett de Oort to dat
Lully betekent Lully, Gemeen in’n Kanton Freiburg, Swiez, Lully, Gemeen in’n Kanton Waadt, Swiez, Lully, Oort in’n Kanton Genf, Swiez, Lully, Gemeen in dat Département Haute-Savoie, Frankriek. Lully is de Familiennaam von Jean-Baptiste Lully (1632–1687), franzööschen Musikus un Komponist, Jean-Baptiste Lully (1665–1743), franzööschen Musiker, Jean-Louis Lully (1667–1688), franzööschen Musiker un Kumponist, Louis Lully (1664–1734), franzööschen Musiker, Raymond Lully, Theoloog un Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.